2022.9.2.
HU
Az Európai Unió Hivatalos Lapja
C 335 A/5
— milyen tapasztalataik vannak az olyan változások végrehajtásában, amelyek célja, hogy a technológiákon keresztül korszerűsítsék a munkamódszereket és -folyamatokat, — milyen vezetői készségekkel rendelkeznek, mennyire képesek új stratégiák megtervezésére és végrehajtására, az Innovációs és Információtechnológiai Igazgatóság jövőbeli célkitűzéseinek kialakítására, a várt eredmények bemutatására és kifejtésére, valamint a többi igazgatósággal folytatandó aktív együttműködésre, — milyen motivációs és interperszonális készségekkel rendelkeznek, — mennyire tudnak kommunikálni és nyilvános beszédet tartani, milyen meggyőzési és tárgyalási képességgel rendelkeznek, — mennyire kezdeményezőek és proaktívak, és igazolni tudják, hogy képesek előmozdítani és sikeresen véghezvinni a változásokat, — mennyire képesek az Igazgatóság és az intézmény érdekeinek képviseletére intézményközi szinten.
Gyakorlati okokból, valamint azért, hogy a jelöltek és az intézmény érdekében minél gyorsabban le lehessen zárni a kiválasztási eljárást, az interjúra a jelölt választása szerint angol vagy francia nyelven kerül sor.
Azon jelöltek esetében, akiknek fő nyelve az angol vagy a francia, az Európai Unió egy másik hivatalos nyelvének kielégítő ismeretét is felmérik az interjú során.
Az interjú során értékelik azt is, hogy a jelölt mennyire tud hatékonyan kommunikálni az Európai Unió más hivatalos nyelvein (lásd a 4. pontot).
A felsővezetők minél nagyobb fokú sokszínűségének biztosítása érdekében az ugyanarra a kategóriára (29. cikk (1) bekezdés a), b) pont vagy 29. cikk (2) bekezdés, csökkenő fontossági sorrendben) pályázó több jelölt esetén – azonos érdemek mellett – előnyben részesítik a női jelölteket vagy azokat a jelölteket, akik valószínűleg javítják a földrajzi sokszínűséget az RB felsővezetőinek körében. 7.
Az eljárás menete 7.1.
A pályázati anyag benyújtása A pályázati anyagot kizárólag elektronikus úton, 10 MB-nál nem nagyobb pdf-fájlban kell benyújtani a következő címre: Director-IIT@cor.europa.eu.
Azok a jelöltek, akik fogyatékosságuk miatt nem tudják online benyújtani pályázatukat, ajánlott és tértivevényes küldeményként is elküldhetik pályázatukat a Comité européen des régions, à l’attention du chef de l’unité Recrutement et carrière, rue Belliard/Belliardstraat 101, 1040 Bruxelles/Brussel, BELGIQUE/BELGIË címre, legkésőbb a 7.2. pontban említett határidőig.
A küldeményen fel kell tüntetni a „Confidentiel – avis de vacance – à ne pas ouvrir par le service courrier” szöveget.
A benyújtás időpontját a postabélyegző igazolja.
Ebben az esetben a jelölteknek a pályázatukhoz csatolniuk kell egy felhatalmazott szerv által kiállított igazolást, amely bizonyítja, hogy fogyatékossággal élő személynek minősülnek.
Felkérjük őket arra is, hogy írásban jelezzenek minden olyan követelményt, amelyet szükségesnek tartanak a felvételi eljárásban való részvételük megkönnyítéséhez.
Az RB és e jelöltek között minden további kapcsolattartás postai úton történik.
Az RB fenntartja magának a jogot, hogy az alábbiakban kért igazoló dokumentumokkal kapcsolatban pontosítást kérjen.
A pályázati anyag címében fel kell tüntetni az álláshirdetés hivatkozási számát (COR/AD 14/30 BIS/22).
A pályázatnak a következőket kell tartalmaznia: — dátummal és aláírással ellátott kísérőlevél (legfeljebb 5 oldal) angol vagy francia nyelven, amelyben be kell mutatni, hogy a jelölt mennyire érdeklődik-e az innovációs és információtechnológiai igazgató feladatainak ellátása iránt, valamint hogy – a kísérőlevelében foglaltak alapján – mennyire érti az Igazgatóság előtt álló jövőbeli kihívásokat, és milyen elképzelései vannak e kihívások kezeléséről, — naprakész önéletrajz (Europass formátumban), — dátummal és aláírással ellátott nyilatkozat (az űrlapot lásd az I. mellékletben) a 4. pontban felsorolt részvételi feltételeknek való megfelelésről, — a II. mellékletben szereplő ellenőrző lista, dátummal ellátva és aláírva, — személyazonosító okmány másolata, — a besorolási fokozatra feljogosító oklevél másolata (lásd a 4. pontot), — a jelölt szakmai tapasztalatának ellenőrzésére alkalmas igazoló dokumentumok másolatai a 4. pontban szereplő feltételeknek megfelelően, — a III. melléklet, dátummal ellátva és aláírva.